
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind finanţarea asistenţei pentru dezvoltare din cadrul politicii naţionale de cooperare internaţională pentru dezvoltare, cu care comisia noastră a fost sesizată în fond cu adresa Biroului Permanent nr. PL.X. 665  din 13 septembrie 2006.
	PREŞEDINTE,

Mihai Nicolae Tănăsescu

RAPORT

asupra  proiectului de Lege privind finanţarea asistenţei pentru 
dezvoltare din cadrul politicii naţionale de cooperare 
internaţională pentru dezvoltare
Cu adresa nr. PL.X. 665 din 13 septembrie 2006, Biroul Permanent conform art.95 din Regulamentul Camerei Deputaţilor, republicat, a sesizat,  pentru examinare şi avizare în fond, Comisia pentru buget, finanţe şi bănci cu proiectul de Lege privind finanţarea asistenţei pentru dezvoltare din cadrul politicii naţionale de cooperare internaţională pentru dezvoltare.
La întocmirea raportului s-au avut în vedere avizele Consiliului Legislativ, al Comisiei juridice, de disciplină şi imunităţi, al Comisiei pentru politică externă şi al Comisiei pentru politică economică, reformă şi privatizare.

Prezentul proiect de Lege are ca obiect de reglementare finanţarea politicii naţionale de cooperare pentru dezvoltare (PCD) prin crearea unei linii bugetare separată destinată finanţării proiectelor şi programelor de cooperare pentru dezvoltare, linie bugetară ce va fi administrată de Ministerul Afacerilor Externe şi finanţată anual din bugetul de stat.

 La dezbaterea proiectului au participat, în conformitate cu prevederile art. 54 şi 55 din Regulamentul Camerei Deputaţilor, republicat,  dl. Adrian Vieriţa, secretar de stat  şi dl. Andrei Aramă, director, în cadrul Ministerului Afacerilor Externe.
 Proiectul de Lege face parte din categoria legilor ordinare, potrivit art. 76 din Constituţia României, republicată.

La lucrările comisiei au participat  22 deputaţi, din totalul de 26 membri ai comisiei.

Raportul comisiei a fost adoptat cu unanimitate de voturi.

Proiectul de Lege a fost adoptat de Senat în şedinţa din data de 11 septembrie 2006.

Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat, este de competenţa decizională a Camerei Deputaţilor.
In urma dezbaterii proiectului de Lege în şedinţa din data de 5 octombrie 2006, comisia propune supunerea spre dezbaterea şi adoptarea Plenului Camerei Deputaţilor a proiectului de Lege  în forma adoptată de Senat.
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş

Roşu Gica
